CELEX: 32007R1231
Language: el
Date: 2007-10-19 00:00:00
Title: Κανονισμός (ΕΚ) αριθ. 1231/2007 της Επιτροπής, της 19ης Οκτωβρίου 2007 , για την κατάταξη εμπορευμάτων στη συνδυασμένη ονοματολογία

23.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 279/3
            
         
      ΚΑΝΟΝΙΣΜΌΣ (ΕΚ) αριθ. 1231/2007 ΤΗΣ ΕΠΙΤΡΟΠΉΣ
   
   της 19ης Οκτωβρίου 2007
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Οκτωβρίου 2007.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 733/2007 (ΕΕ L 169 της 29.6.2007, σ. 1).
   
      (2)  ΕΕ L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Σάουνα για οικιακή χρήση που λειτουργεί με υπέρυθρες ακτίνες, που προορίζεται να ενσωματωθεί σε κτίριο και είναι σχεδιασμένη να φιλοξενεί μέχρι και δύο άτομα, που αποτελείται από:
                              
                                          —
                                       
                                       
                                          έξι «έτοιμες προς συναρμολόγηση» προκατασκευασμένες πλάκες από ξύλο
                                       
                                    
                                          —
                                       
                                       
                                          ένα πάγκο
                                       
                                    
                                          —
                                       
                                       
                                          έναν εξοπλισμό εξαερισμού
                                       
                                    
                                          —
                                       
                                       
                                          μια συσκευή ιονισμού του αέρα.
                                       
                                    Ορισμένες από τις πλάκες είναι εφοδιασμένες με:
                              
                                          —
                                       
                                       
                                          πόρτα με παράθυρο
                                       
                                    
                                          —
                                       
                                       
                                          θερμαντήρα απώτερης υπέρυθρης ακτινοβολίας από κεραμευτικές ύλες
                                       
                                    
                                          —
                                       
                                       
                                          ψηφιακούς ελεγκτές και
                                       
                                    
                                          —
                                       
                                       
                                          μεγάφωνα.
                                       
                                    Το μήκος κύματος της ακτινοβολίας που παράγει ο θερμαντήρας απώτερης υπέρυθρης ακτινοβολίας από κεραμευτικές ύλες είναι 5,6-15μm.
                              Το προϊόν συνδυάζει τις λειτουργίες μιας σάουνας και μιας συσκευής θερμικής θεραπείας με υπέρυθρη ακτινοβολία. Παρέχει ψυχαγωγική και χαλαρωτική θεραπεία.
                           
                        
               
                  8516 79 70
               
               
                  Η κατάταξη καθορίζεται από τις διατάξεις των γενικών κανόνων 1, 2(α), 3(β) και 6 για την ερμηνεία της συνδυασμένης ονοματολογίας, τη σημείωση 3 του τμήματος XVI καθώς και από το κείμενο των κωδικών ΣΟ 8516, 8516 79 και 8516 79 70.
                  Οι μηχανικές συσκευές και ο ηλεκτρονικός εξοπλισμός προσδίδουν στο σύνολο τον ουσιώδη του χαρακτήρα. Κατά συνέπεια, η κατάταξη στην κλάση 4421 ως άλλα τεχνουργήματα από ξύλο αποκλείεται. Το προϊόν δεν παρέχει καμία οιαδήποτε ιατρική θεραπεία και, κατά συνέπεια, η κατάταξη στην κλάση 9018 ως ιατρικό όργανο ή συσκευή αποκλείεται.
                  Η κατάταξη στην κλάση 9406 αποκλείεται επειδή το προϊόν δεν είναι «αυτοτελής» πλήρης ή μη πλήρης προκατασκευή.
                  Επειδή ο θερμαντήρας απώτερης υπέρυθρης ακτινοβολίας από κεραμευτικές ύλες, ο οποίος και επιτελεί την κύρια λειτουργία του προϊόντος, είναι ηλεκτροθερμική συσκευή η οποία διαθέτει λειτουργία που κατονομάζεται αλλού στο κεφάλαιο 85 (κλάση 8516), η κατάταξη στην κλάση 8543 αποκλείεται.
                  Καθώς ο θερμαντήρας απώτερης υπέρυθρης ακτινοβολίας προορίζεται κυρίως για τη θέρμανση του ανθρώπινου σώματος και όχι μόνο για τη θέρμανση του κλειστού χώρου, το προϊόν δεν μπορεί να καταταγεί στη διάκριση 8516 29 ως ηλεκτρική συσκευή για τη θέρμανση των κλειστών χώρων. Συνεπώς, το προϊόν κατατάσσεται στη διάκριση 8516 79.
               
            
                  
                              2.
                           
                           
                              Αυτοτελής διάταξη εγγραφής ψηφιακού κώδικα για την απεικόνιση βίντεο από βιντεοκάμερα σε ψηφιακό δίσκο πολλαπλών χρήσεων (DVD).
                              Η διάταξη είναι εξοπλισμένη με διεπαφή USB για τη σύνδεση με βιντεοκάμερα ή με αυτόματη μηχανή επεξεργασίας πληροφοριών.
                              Όταν η διάταξη είναι συνδεδεμένη με μία βιντεοκάμερα, η εγγραφή βίντεο ελέγχεται από τη συσκευή αυτή (βιντεοκάμερα) και η εγγραφή γίνεται μόνο σε μορφότυπο βίντεο (video format).
                              Η διάταξη μπορεί επίσης να χρησιμοποιηθεί και ως συσκευή αποθήκευσης δεδομένων σε DVD όταν λειτουργεί σε συνδυασμό με αυτόματη μηχανή επεξεργασίας πληροφοριών.
                           
                        
               
                  8521 90 00
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 5(E) του κεφαλαίου 84, καθώς και από το κείμενο των κωδικών ΣΟ 8521 και 8521 90 00.
                  Επειδή η συσκευή έχει ειδική λειτουργία, δηλαδή την εγγραφή βίντεο από βιντεοκάμερα, η κατάταξη στη διάκριση 8471 70 ως μονάδα αποθήκευσης αποκλείεται (βλέπε σημείωση 5(E) του κεφαλαίου 84).
                  Επειδή η συσκευή κατονομάζεται στην κλάση 8521 (ως συσκευή εγγραφής βιντεοφωνική), η κατάταξη στην κλάση 8471 (διάκριση 8471 90) ως μηχανή εγγραφής πληροφοριών αποκλείεται.
                  Επειδή η διάταξη έχει λειτουργία η οποία κατονομάζεται αλλού στο κεφάλαιο 85 (κλάση 8521), η κατάταξη στην κλάση 8543 αποκλείεται.
               
            
                  
                              3.
                           
                           
                              Ψηφιακή φωτογραφική μηχανή για τη λήψη και την εγγραφή εικόνων σε εσωτερικό υπόθεμα εγγραφής χωρητικότητας 22 MB ή σε κάρτα μνήμης μέγιστης χωρητικότητας 1 GB.
                              Η φωτογραφική μηχανή είναι εξοπλισμένη με διάταξη με σύζευξη φορτίου (CCD) 6 megapixels καθώς και με διάταξη υγρών κρυστάλλων (LCD) με διαγώνια μέτρηση 6,35 cm (2,5 ίντσες), η οποία είναι δυνατό να χρησιμοποιείται ως διάταξη απεικόνισης κατά τη λήψη φωτογραφιών ή ως οθόνη για την απεικόνιση προεγγεγραμένων εικόνων.
                              Η μέγιστη ανάλυση των σταθερών εικόνων είναι 3 680 × 2 760 pixels.
                              Με τη χρήση της υψηλότερης αυτής ανάλυσης και της μνήμης 1 GΒ της κάρτας, η συσκευή έχει τη δυνατότητα εγγραφής περίπου 290 σταθερών εικόνων. Με τη χρήση της ανάλυσης 640 × 480 pixels και τη μνήμη 1 GB της κάρτας, η συσκευή έχει τη δυνατότητα εγγραφής περίπου 7 550 σταθερών εικόνων.
                              Η μέγιστη ανάλυση του βίντεο είναι 640 × 480 pixels.
                              Με τη χρήση της υψηλότερης αυτής ανάλυσης και της μνήμης 1 GB της κάρτας, η συσκευή έχει τη δυνατότητα εγγραφής βίντεο διάρκειας περίπου 11 λεπτών με 30 εικόνες ανά δευτερόλεπτο (frames per second).
                              Η φωτογραφική μηχανή διαθέτει λειτουργία οπτικής εστίασης (zoom) η οποία δεν μπορεί να χρησιμοποιηθεί κατά τη διάρκεια εγγραφής βίντεο.
                           
                        
               
                  8525 80 30
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 3 του τμήματος XVI καθώς και από το κείμενο των κωδικών ΣΟ 8525, 8525 80 και 8525 80 30.
                  Η φωτογραφική μηχανή δεν κατατάσσεται στις διακρίσεις 8525 80 11 ή 8525 80 19 ως συσκευή λήψης εικόνων για τηλεόραση, διότι έχει τη δυνατότητα εγγραφής σταθερών εικόνων και βίντεο.
                  Το προϊόν έχει τη δυνατότητα λήψης και εγγραφής σταθερών εικόνων υψηλής ποιότητας.
                  Όμως, το προϊόν έχει τη δυνατότητα λήψης και εγγραφής βίντεο μόνο σε ποιότητα χαμηλότερη από 800 × 600 pixels και δεν διαθέτει δυνατότητα οπτικής εστίασης κατά την εγγραφή βίντεο (βλέπε τις επεξηγηματικές σημειώσεις της ΣΟ για τη διάκριση 8525 80 30).
                  Με την έννοια της σημείωσης 3 του τμήματος XVI, η κύρια λειτουργία της συσκευής είναι η λήψη και η εγγραφή σταθερών εικόνων και, κατά συνέπεια, το προϊόν κατατάσσεται ως ψηφιακή φωτογραφική μηχανή της διάκρισης 8525 80 30.
               
            
                  
                              4.
                           
                           
                              Ψηφιακή φωτογραφική μηχανή για τη λήψη και την εγγραφή εικόνων σε κάρτα μνήμης μέγιστης χωρητικότητας 1 GB.
                              Η φωτογραφική μηχανή είναι εξοπλισμένη με διάταξη με σύζευξη φορτίου (CCD) 6 megapixels καθώς και με αναδιπλούμενη διάταξη απεικόνισης (viewfinder) που λειτουργεί με υγρούς κρυστάλλους (LCD) με διαγώνια μέτρηση 5,08 cm (2,0 ίντσες), η οποία είναι δυνατό να χρησιμοποιείται κατά τη λήψη φωτογραφιών ή ως οθόνη για την απεικόνιση προεγγεγραμένων εικόνων.
                              Η μέγιστη ανάλυση των σταθερών εικόνων είναι 3 680 × 2 760 pixels.
                              Με τη χρήση της υψηλότερης αυτής ανάλυσης και της μνήμης 1 GΒ της κάρτας, η συσκευή έχει τη δυνατότητα εγγραφής περίπου 300 σταθερών εικόνων. Με τη χρήση της ανάλυσης 640 × 480 pixels και της μνήμης 1 GB της κάρτας, η συσκευή έχει τη δυνατότητα εγγραφής περίπου 7 550 σταθερών εικόνων.
                              Η μέγιστη ανάλυση του βίντεο είναι 640 × 480 pixels.
                              Με τη χρήση της μέγιστης αυτής ανάλυσης και της κάρτας μνήμης 1 GB, η συσκευή έχει τη δυνατότητα εγγραφής βίντεο διάρκειας περίπου 42 λεπτών με 30 εικόνες ανά δευτερόλεπτο (frames per second).
                              Η φωτογραφική μηχανή διαθέτει λειτουργία οπτικής εστίασης (zoom) η οποία μπορεί να χρησιμοποιηθεί κατά τη διάρκεια εγγραφής βίντεο.
                           
                        
               
                  8525 80 30
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 3 του τμήματος XVI, καθώς και από το κείμενο των κωδικών ΣΟ 8525, 8525 80 και 8525 80 30.
                  Η φωτογραφική μηχανή δεν κατατάσσεται στις διακρίσεις 8525 80 11 ή 8525 80 19 ως συσκευή λήψης εικόνων για τηλεόραση, επειδή έχει τη δυνατότητα εγγραφής σταθερών εικόνων και βίντεο.
                  Το προϊόν έχει τη δυνατότητα λήψης και εγγραφής σταθερών εικόνων υψηλής ποιότητας.
                  Αν και το προϊόν έχει το σχεδιασμό βιντεοκάμερας, διαθέτει λειτουργία οπτικής εστίασης κατά την εγγραφή βίντεο και έχει τη δυνατότητα εγγραφής βίντεο διάρκειας περίπου 42 λεπτών με τη χρήση της ανάλυσης 640 × 480 pixels, η εγγραφή βίντεο παραμένει δευτερεύουσα λειτουργία επειδή το προϊόν έχει τη δυνατότητα λήψης και εγγραφής βίντεο μόνο σε ποιότητα χαμηλότερη από 800 × 600 pixels. (Βλέπε τις επεξηγηματικές σημειώσεις της συνδυασμένης ονοματολογίας για τη διάκριση 8525 80 30).
                  Με την έννοια της σημείωσης 3 του Τμήματος XVI, η κύρια λειτουργία της φωτογραφικής μηχανής είναι η λήψη και η εγγραφή σταθερών εικόνων και, κατά συνέπεια, το προϊόν κατατάσσεται ως ψηφιακή φωτογραφική μηχανή της διάκρισης 8525 80 30.
               
            
                  
                              5.
                           
                           
                              Ψηφιακή φωτογραφική μηχανή για τη λήψη και την εγγραφή εικόνων σε κάρτα μνήμης μέγιστης χωρητικότητας 2 GB.
                              Η φωτογραφική μηχανή είναι εξοπλισμένη με διάταξη σύζευξης φορτίου (CCD) 5 megapixels καθώς και αναδιπλούμενη διάταξη απεικόνισης (viewfinder) του τύπου που λειτουργεί με οργανικές διόδους εκπομπής φωτός (OLED) με διαγώνια μέτρηση 5,59 cm (2,2 ίντσες), η οποία είναι δυνατό να χρησιμοποιείται κατά τη λήψη φωτογραφιών ή ως οθόνη για την απεικόνιση προεγγεγραμένων εικόνων.
                              Η συσκευή είναι εξοπλισμένη με είσοδο για μικρόφωνο καθώς και με έξοδο ήχου/βίντεο.
                              Η μέγιστη ανάλυση του βίντεο είναι 1 280 × 720 pixels.
                              Με τη χρήση της υψηλότερης αυτής ανάλυσης και της μνήμης 2 GΒ της κάρτας, η συσκευή έχει τη δυνατότητα εγγραφής βίντεο διάρκειας περίπου 42 λεπτών με 30 εικόνες ανά δευτερόλεπτο. Με τη χρήση της ανάλυσης 640 × 480 pixels και της μνήμης 2 GB της κάρτας, η συσκευή έχει τη δυνατότητα εγγραφής βίντεο διάρκειας 2 ωρών με 30 εικόνες ανά δευτερόλεπτο.
                              Η μέγιστη ανάλυση των σταθερών εικόνων είναι 3 680 × 2 760 pixels.
                              Με τη χρήση της υψηλότερης αυτής ανάλυσης και της μνήμης 2 GΒ της κάρτας, η συσκευή έχει τη δυνατότητα εγγραφής περίπου 600 σταθερών εικόνων. Με τη χρήση της ανάλυσης 640 × 480 pixels και της μνήμης 2 GB της κάρτας, η συσκευή έχει τη δυνατότητα εγγραφής περίπου 15 500 σταθερών εικόνων.
                              Η συσκευή διαθέτει λειτουργία οπτικής εστίασης (zoom) η οποία μπορεί να χρησιμοποιηθεί κατά τη διάρκεια της εγγραφής βίντεο.
                           
                        
               
                  8525 80 91
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 3 του τμήματος XVI, καθώς και από το κείμενο των κωδικών ΣΟ 8525, 8525 80 και 8525 80 91.
                  Η φωτογραφική μηχανή δεν κατατάσσεται στις διακρίσεις 8525 80 11 ή 8525 80 19 ως συσκευή λήψης εικόνων για τηλεόραση, επειδή έχει τη δυνατότητα εγγραφής σταθερών εικόνων και βίντεο.
                  Με την έννοια της σημείωσης 3 του Τμήματος XVI, η κύρια λειτουργία της συσκευής είναι η λήψη και η εγγραφή βίντεο, επειδή έχει τη δυνατότητα εγγραφής βίντεο ποιότητας υψηλότερης από τα 800 × 600 pixels για διάρκεια περίπου 42 λεπτών με τη χρήση της ανάλυσης 1 280 × 720 pixels, με 30 εικόνες ανά δευτερόλεπτο. Επιπλέον, η συσκευή διαθέτει λειτουργία οπτικής εστίασης (zoom) η οποία μπορεί να χρησιμοποιηθεί κατά τη διάρκεια της εγγραφής βίντεο (βλέπε τις επεξηγηματικές σημειώσεις της συνδυασμένης ονοματολογίας για τις διακρίσεις 8525 80 91 και 8525 80 99).
                  Επειδή το προϊόν έχει τη δυνατότητα εγγραφής ήχου και εικόνων που λαμβάνονται μόνο από τη συσκευή λήψης εικόνων για τηλεόραση, αυτό κατατάσσεται ως βιντεοκάμερα της διάκρισης 8525 80 91.
               
            
                  
                              6.
                           
                           
                              Φορητή διάταξη που αποτελείται από δέκτη συστήματος παγκόσμιου εντοπισμού θέσης (GPS), με ενσωματωμένη κεραία και προσωπικό ψηφιακό βοηθό (PDA) με λειτουργικό σύστημα, σε ενιαίο περίβλημα.
                              Οι συνολικές της διαστάσεις είναι: 11,2 (μήκος) × 6,9 (πλάτος) × 1,6 (βάθος) cm.
                              Είναι εξοπλισμένη με:
                              
                                          —
                                       
                                       
                                          υποδοχή για κάρτα μνήμης
                                       
                                    
                                          —
                                       
                                       
                                          έγχρωμη οθόνη αφής υγρών κρυστάλλων (LCD) 8,9 cm (3,5″)
                                       
                                    
                                          —
                                       
                                       
                                          οπίσθιο φωτισμό με διόδους εκπομπής φωτός (LED)
                                       
                                    
                                          —
                                       
                                       
                                          μνήμη flash 32 MB
                                       
                                    
                                          —
                                       
                                       
                                          ενσωματωμένη αυτοτελή μονάδα GPS με χωριστή κεραία
                                       
                                    
                                          —
                                       
                                       
                                          διάταξη εγγραφής της φωνής
                                       
                                    
                                          —
                                       
                                       
                                          υποστήριξη αναπαραγωγής MP3 με ενσωματωμένο μεγάφωνο
                                       
                                    
                                          —
                                       
                                       
                                          διεπαφές για ακουστικό κεφαλής, USB, βάση στήριξης κ.λπ., και
                                       
                                    
                                          —
                                       
                                       
                                          πλήκτρα πρόσβασης στις εργασίες (tasks), στο ημερολόγιο, στις σημειώσεις και στις επαφές.
                                       
                                    
                        
               
                  8526 91 20
               
               
                  Η κατάταξη καθορίζεται από τους γενικούς κανόνες 1, 3γ) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8526, 8526 91 και 8526 91 20.
                  Η συσκευή αποτελείται από δύο συστατικά στοιχεία: από μια αυτόματη μηχανή επεξεργασίας πληροφοριών της κλάσης 8471 και από ένα δέκτη GPS της κλάσης 8526.
                  Ούτε η λειτουργία της επεξεργασίας πληροφοριών ούτε η λειτουργία της λήψης GPS μπορεί να θεωρηθεί ως η κύρια λειτουργία της συσκευής.
                  Κατά συνέπεια, η συσκευή, κατ’ εφαρμογή του γενικού κανόνα 3γ), κατατάσσεται στην κλάση 8526.
               
            
                  
                              7.
                           
                           
                              Μηχανοκίνητο όχημα με τέσσερις τροχούς, με κινητήρα με ανάφλεξη με συμπίεση (ντίζελ) ισχύος 132 kW και μέγιστη ταχύτητα 40 km/h.
                              Το όχημα έχει πλήρως αυτόματο σύστημα μετάδοσης της κίνησης, τέσσερις μπροστινές ταχύτητες και μία όπισθεν, καθώς και κλειστή καμπίνα με θέση μόνο για τον οδηγό.
                              Η βάση είναι εξοπλισμένη με έναν «πέμπτο τροχό». Ο πέμπτος αυτός τροχός έχει δυνατότητα ανύψωσης κατά 60 cm και μέγιστη ικανότητα φορτίου 32 000 kg. Σκοπός του είναι να καθιστά δυνατή τη σύνδεσή του με ρυμουλκούμενο.
                              Το όχημα έχει σχεδιαστεί ειδικά για να χρησιμοποιείται σε κέντρα διανομής όπου γίνεται χρήση ρυμουλκούμενων.
                           
                        
               
                  8701 90 90
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8701, 8701 90 και 8701 90 90.
                  Το όχημα δεν κατατάσσεται στη δασμολογική κλάση 8709, επειδή δεν έχει σχεδιαστεί και δεν προορίζεται για τη μεταφορά εμπορευμάτων και δεν είναι κατάλληλο για χρήση σε αποβάθρες σιδηροδρομικών σταθμών.
                  Το Δικαστήριο των Ευρωπαϊκών Κοινοτήτων αποφάνθηκε, στην υπόθεση C 495/03 (1), ότι ο εν λόγω τύπος οχήματος κατατάσσεται στη δασμολογική κλάση 8701.
                  Το όχημα δεν κατατάσσεται στη διάκριση 8701 20 ως ελκυστήρας για οδούς για ημιρυμουλκούμενα, επειδή δεν είναι σχεδιασμένο για να κυκλοφορεί σε δημόσιες οδούς για τη μεταφορά φορτίων σε μεγάλες αποστάσεις.
                  Κατά συνέπεια, το όχημα κατατάσσεται ως ελκυστήρας στη διάκριση 8701 90 90.
               
            
         (1)  [2005] ECR I-8151.